ट्रक चालकों ने बताया कि वे पंजौड़ा, बाडिय़ां, कोटफतूही, चब्बेवाल, सराहाला कलां आदि की मंडियों से ट्रकों में गेहूं लोड करके गोदाम में पहुंचे। सैंट्रल वेयर हाऊसिंग कार्पोरेशन परिसर के आसपास किसी तरह की कोई सहूलियत उपलब्ध नहीं है। 100 से ज्यादा ट्रक, जो गेहूं से लदे हुए हैं, अपनी बारी का इंतजार कर रहे हैं। अनलोडिंग न होने के चलते उनका हर रोज 2 से 3 हजार रुपए तक का नुक्सान हो रहा है। इस संबंध में खाद्य एवं आपूर्ति विभाग पंजाब की डायरैक्टर आनंदित्ता मित्तरा, जिलाधीश विपुल उज्ज्वल व जिला खाद्य एवं आपूर्ति तथा उपभोक्ता मामलों की नियंत्रक रजनीश कौर को सारी स्थिति से अवगत करवाया गया है। इनसे मांग की गई है कि एफ.सी.आई. को तत्काल लेबर की व्यवस्था करने के निर्देश जारी किए जाएं।